3.

tekst točke 16.e (Direktiva 2007/64/EZ Europskog parlamenta i Vijeća) zamjenjuje se sljedećim: „32015 L 2366: Direktiva (EU) 2015/2366 Europskog parlamenta i Vijeća od 25. studenoga 2015. o platnim uslugama na unutarnjem tržištu, o izmjeni direktiva 2002/65/EZ, 2009/110/EZ i 2013/36/EU te Uredbe (EU) br. 1093/2010 i o stavljanju izvan snage Direktive 2007/64/EZ (SL L 337, 23.12.2015., str. 35.). Za potrebe ovog Sporazuma odredbe Direktive sadržavaju sljedeće prilagodbe: (a) neovisno o odredbama Protokola 1. uz ovaj Sporazum, i ako nije drukčije predviđeno ovim Sporazumom, pojmovi „država članica/države članice” i „nadležna tijela” tumače se tako da uključuju, uz njihovo značenje iz Direktive, države EFTA-e odnosno njihova nadležna tijela; (b) upućivanja na druge akte u Direktivi primjenjuju se u opsegu i obliku u kojem su ti akti uključeni u ovaj Sporazum; (c) članak 4. točka 36. glasi kako slijedi: „‚mikropoduzeće’ znači poduzeće koje je u trenutku sklapanja ugovora o platnim uslugama subjekt koji se bavi gospodarskom djelatnošću, bez obzira na njegov pravni oblik. To posebno obuhvaća samozaposlene osobe i obiteljska poduzeća koji se bave obrtom ili drugim djelatnostima te partnerstva ili udruženja koja se redovito bave gospodarskom djelatnošću. Kategorija mikropoduzeća te malih i srednjih poduzeća (‚MSP-ovi’) sastoji se od poduzeća koja imaju manje od 250 zaposlenih te čiji godišnji promet ne premašuje 50 milijuna EUR i/ili čija godišnja bilanca ne premašuje 43 milijuna EUR. Unutar kategorije MSP-ova mikropoduzeće definira se kao poduzeće koje ima manje od 10 zaposlenih te čiji godišnji promet i/ili godišnja bilanca ne premašuje 2 milijuna EUR.”; (d) u članku 26. stavku 1. nakon riječi „EBA-om” umeću se riječi „, središnjim bankama država EFTA-e i Nadzornim tijelom EFTA-e”; (e) u članku 27.: i. u stavku 1. riječi „zatražiti njezinu pomoć” zamjenjuju se riječima „zatražiti pomoć EBA-e ili Nadzornog tijela EFTA-e, ovisno o slučaju,”; ii. u prvoj rečenici stavka 2. iza riječi „EBA-i” umeću se riječi „ili Nadzornom tijelu EFTA-e, ovisno o slučaju,”; (f) u članku 30. stavku 3. iza riječi „EBA-e” umeću se riječi „ili Nadzornog tijela EFTA-e, ovisno o slučaju,”; (g) u članku 96. stavku 2. iza riječi „članove Europskog sustava središnjih banaka” umeću se riječi „i nacionalne središnje banke država EFTA-e”; (h) u članku 109., kad je riječ o državama EFTA-e: i. u stavcima 1. i 3. riječi „13. siječnja 2018.” glase „datuma stupanja na snagu Odluke Zajedničkog odbora EGP-a br. 165/2019 od 14. lipnja 2019.”; ii. u stavku 1. riječi „do 13. srpnja 2018.” glase „u roku od šest mjeseci nakon datuma stupanja na snagu Odluke Zajedničkog odbora EGP-a br. 165/2019 od 14. lipnja 2019.”; iii. u stavku 3. riječi „Direktivom 2007/64/EZ do 13. siječnja 2019.” glase „Direktivom 2007/64/EZ godinu dana nakon datuma stupanja na snagu Odluke Zajedničkog odbora EGP-a br. 165/2019 od 14. lipnja 2019.”; iv. u stavku 3. riječi „koja do 13. siječnja 2019.” glase „koja u roku od godinu dana nakon datuma stupanja na snagu Odluke Zajedničkog odbora EGP-a br. 165/2019 od 14. lipnja 2019.”; v. u stavku 5. riječi „do 13. siječnja 2020.” glase „u roku od dvije godine nakon datuma stupanja na snagu Odluke Zajedničkog odbora EGP-a br. 165/2019 od 14. lipnja 2019.”;